Publication: Magyar Közlöny
Issue: MK-2009-145 (Year: 2009, Number: 145)
Era: 2004-2010
Section: 3. melléklet a 223/2009. (X. 14.) Korm. rendelethez
Paragraph Index: 513

3. melléklet a 223/2009. (X. 14.) Korm. rendelethez Az elektronikus kormányzati gerinchálózat informatikai biztonsági szabályzata 1. Informatikai biztonsági szabályzat 1.1. A biztonsági szabályzat hatálya 1.2. Biztonsági szabályzat helye a szabályzatok között 2. Biztonsági intézkedések 2.1. Szervezet 2.1.1. Felelõsségi körök 2.1.2. Személyzet 2.1.3. Eljárás rend 2.1.4. Csatlakozás biztonsági feltételei 2.1.5. Beszerzés 2.1.6. Üzemeltetés 2.1.7. Fenntartás 2.1.8. Katasztrófa terv 2.1.9. Biztonsági osztályok 2.2. Infrastruktúra 2.2.1. Általános intézkedések 2.2.2. Számítógéptermek 2.2.3. A számítógéptermeken kívül található eszközök védelme 2.2.4. Üzemelés biztosítása 2.2.5. Villámcsapás- és túlfeszültség-védelem 2.2.6. Tûzvédelem 2.2.7. Vízvédelem 2.3. Hardver eszközök 2.3.1. Szerverek 2.3.2. Munkaállomások 2.3.3. Hálózati hardver eszközök 2.3.4. A csatlakozott intézmények által üzemeltetett eszközök 2.3.5. Hardver eszközök nyilvántartása 2.3.6. Tartalék eszközök 2.4. Szoftverek 2.4.1. Szoftverkarbantartás 2.4.2. Biztonsági mentések 2.4.3. Vírusvédelem 2.5. Hálózat védelme 2.5.1. Rendelkezésre állás biztosítása 2.5.2. Jogosultsági rendszer 2.5.3. MPLS VPN 2.5.4. IP VPN 2.5.5. Tûzfalakra, védelmi intézkedésekre vonatkozó követelmények 2.5.6. Csatlakozott szervezetekre vonatkozó szabályok 2.5.7. Hálózat felügyelete 2.5.8. Rendhagyó (rendkívüli) események jelentése, kezelése 3. Záró rendelkezések 3.1. A biztonsági szabályzat bevezetése, oktatása 3.2. A biztonsági szabályzat hatálybalépése 3.3. A biztonsági szabályzattól való eltérés rendje 3.4. A biztonsági szabályzat aktualizálásának, kiegészítésének rendje 1. Az informatikai biztonsági szabályzat célja Az informatikai biztonsági szabályzat (a továbbiakban: IBSz) célja az elektronikus kormányzati gerinchálózat (a továbbiakban: EKG) üzembiztonságát megteremtõ szabályok és intézkedések meghatározása. 1.1. A biztonsági szabályzat hatálya Az EKG címzett feladata, hogy a csatlakozott szervezetek közötti elektronikus kommunikáció átviteli közege legyen, így a rajta átfolyó adatok tartalmával nem foglalkozik, azokért nem felel, ez minden esetben az egyes intézmények feladata. Emiatt a biztonsági szabályzat az üzembiztonságról szól, és adatbiztonsággal kapcsolatos kérdésekkel kizárólag akkor foglalkozik, ha azok hatással lehetnek az üzembiztonságra. A dokumentum hatálya kiterjed: – az EKG hálózatgazdájának feladataira és kötelességeire; – a hálózat üzemeltetõjének feladataira és kötelességeire; – a hálózathoz csatlakozott intézmények feladataira és kötelességeire. 1.2. Biztonsági szabályzat helye a szabályzatok között Az IBSz a biztonsági kérdésekben alapszabályzat, ugyanakkor nem tér ki részletesen az üzembiztonság minden aspektusára, hanem az õt körülvevõ szabályozási rendszer szerves része, lehetõség szerint kerülve az átfedéseket. Tartalmazza ugyanakkor a szabályozás további szükséges területeit, amelyek azonban olyan mértékben helyzetfüggõek, hogy jogszabályi szinten szabályozásuk nem kezelhetõ. Az IBSz szándékoltan nem áll meg önmagában, hanem szervesen beilleszkedik az õt körülfogó szabályzati rendszerbe, vagyis eredeztethetõ a megfelelõ jogszabályokból (pl. államtitkokról szóló rendeletek stb.) és szabványokból (pl. Országos Építési Szabályzat, ITSEC stb.), kiegészíti az EKG mûködési szabályzatát és megteremti az alapot az üzembiztonság egyes aspektusaival (pl. biztonsági szervezet mûködési szabályzata, katasztrófa terv stb.) részletesen foglalkozó szabályzatok létrehozásához. A biztonsági szabályzatot a hálózatgazdának évente felül kell vizsgálni és szükség esetén aktualizálni, kiegészíteni. A hálózatban bekövetkezõ jelentõs változások esetén a felülvizsgálatot soron kívül el kell végezni. 2. Biztonsági intézkedések A biztonsági intézkedések alkalmazása szempontjából öt fõ kategóriát különböztettünk meg: szervezet – az EKG biztonságáért felelõs szervezetre vonatkozó, illetve az ahhoz kötõdõ intézkedések; infrastruktúra – az EKG fizikai védelmét biztosító környezetre vonatkozó intézkedések; hardver eszközök – az EKG hardver eszközeire vonatkozó intézkedések; szoftverek – az EKG üzemeltetéséhez és szolgáltatásaihoz szükséges szoftverekre vonatkozó intézkedések; hálózat védelme – a fenti csoportokba nem besorolható, de a hálózat védelmét szolgáló intézkedések. Az intézkedések konkrét feladatokat jelentenek, a felelõs és a végrehajtás ajánlott gyakoriságával együtt. A felelõs megjelölésénél az IBSz szabályzat a hálózatgazda, az üzemeltetõ és a csatlakozott/csatlakozandó intézmény szintjén marad (az IBSZ alapfogalmainak értelmezését a szabályzat 1. számú függeléke tartalmazza). 2.1. Szervezet 2.1.1. Felelõsségi körök Biztonságért felelõs szervezet kialakítása Feladat: – A biztonságért felelõs szervezet felállítása a következõ munkakörök kialakításával (munkaköri leírás készítése): biztonságért felelõs vezetõ – a hálózat informatikai biztonságáért, és ennek megfelelõen magáért a (csatlakozott intézményi, illetve üzemeltetõi) biztonsági szabályzat (BSZ) meglétéért, tartalmáért felelõs személy biztonsági felügyelõk – a BSZ betartásának ellenõrzéséért felelõs személyek biztonsági szakértõk – a hálózat biztonságát célzó védelmi intézkedésekért, a káresemények elemzéséért, a BSZ naprakészen tartásáért felelõs személyek – A megfelelõ személyek körültekintõ kiválasztása. Eredmény: Biztonságért felelõs szervezet. Felelõs: Hálózatgazda (a szabályzat meglétéért, EKG-ra vonatkozó tartalmáért és a szervezet kialakításáért) Gyakoriság: A biztonsági szabályzat hatálybalépésekor, ezt követõen szükség szerint (megfelelõ munkatárs távozása stb.). Feladatok és hatáskörök pontos meghatározása és dokumentálása Feladat: – Az EKG-val kapcsolatban pontosan meg kell határozni, hogy mik a feladatok, kinek, milyen felelõssége van, és milyen hatáskörrel bír. Mindezt írásban dokumentálni kell, és gondoskodni kell arról, hogy az EKG-val kapcsolatba kerülõ minden szereplõ tisztában legyen a rá vonatkozó részekkel. Eredmény: Feladatok és hatáskörök pontos leírása. Felelõs: Hálózatgazda Gyakoriság: A biztonsági szabályzat hatálybalépésekor, majd ezt követõen legalább évente kell felülvizsgálni, illetve káresemény esetén azonnal. 2.1.2. Személyzet Személyzet kiválasztása Feladat: – Mivel az EKG nemzetbiztonsági jelentõséggel bír, ezért az azzal kapcsolatba kerülõ, annak tervezésében, üzemeltetésében, karbantartásában részt vevõ személyeket nagyon körültekintõen, az erre vonatkozó jogszabályoknak megfelelõen kell kiválasztani. – Külön figyelmet kell fordítani mindazokra, akik az EKG üzemeltetésében adminisztrátori jogosultságokkal rendelkeznek, az õ megbízhatóságuk ellenõrzése kiemelten fontos feladat. Eredmény: Körültekintõen kiválasztott, megbízható személyzet. Felelõs: Hálózatgazda, üzemeltetõ, csatlakozott szervezetek Gyakoriság: A biztonsági szabályzat hatálybalépésekor, majd ezt követõen szükség szerint (munkatárs távozása stb.). Személyzet képzése Feladat: – Feladatuk szerint csoportosítva el kell készíteni a személyi állomány képzését segítõ anyagokat és meg kell szervezni azok tervszerû és ellenõrzött végrehajtását. – A képzések során fokozott figyelmet kell fordítani biztonsági kérdésekre. – A képzések színvonalát és az elsajátított tudás szintjét ellenõrizni kell. Eredmény: Képzett, a feladatait megfelelõen ellátni képes, a biztonsági elõírásokkal és teendõkkel tisztában lévõ személyi állomány. Felelõs: Hálózatgazda, üzemeltetõ Gyakoriság: A biztonsági szabályzat hatálybalépésekor, majd ezt követõen szükség szerint (új munkatárs belépése stb.), rendszeres ismeret karbantartás. Biztonsági elõírások betartásának ellenõrzése Feladat: – A biztonsági felügyelõnek folyamatosan ellenõriznie kell, hogy a személyzet tisztában van a megfelelõ biztonsági elõírásokkal és be is tartja azokat. – Az ellenõrzéseket dokumentálni kell, a jegyzõkönyveket legalább 2 évig biztonságosan, lopástól és manipulációtól védett módon meg kell õrizni. Eredmény: Betartott biztonsági elõírások. Felelõs: Hálózatgazda, üzemeltetõ Gyakoriság: Folyamatosan, de nem kiszámítható módon (fontos, hogy ne lehessen rá elõre felkészülni). 2.1.3. Eljárás rend Védelmi intézkedések ellenõrzése és felülvizsgálata Feladat: – Az üzembiztonság érdekében tett védelmi intézkedéseket a biztonsági felügyelõnek rendszeresen kell ellenõriznie és felülvizsgálnia. – Az ellenõrzéseket és felülvizsgálatokat dokumentálni kell, az ezt tartalmazó jegyzõkönyveket legalább 2 évig biztonságosan, lopástól és manipulációtól védett módon meg kell õrizni. – A felülvizsgálat eredményeképp a felügyelõ a védelmi intézkedések módosítását kezdeményezheti. Eredmény: Ellenõrzött, visszakövethetõ és naprakészen tartott védelmi intézkedések. Felelõs: Hálózatgazda Gyakoriság: Félévente, illetve káresemény esetén azonnal. Káresemény kezelése Feladat: – Az üzembiztonság sérülése esetén a felfedezést követõen haladéktalanul meg kell kezdeni az elhárítást és a károk csökkentését (lásd alább a biztonsági események kezelésénél). – A káreseményeket elhárításuk után azonnal elemeznie kell a biztonsági szervezetnek (a biztonsági vezetõ vezetésével a kijelölt biztonsági szakértõk végzik). – Az elemzést dokumentálni kell, a jegyzõkönyvet legalább 5 évig biztonságosan, lopástól és manipulációtól védett módon meg kell õrizni. – Az elemzés eredményeképp a biztonsági szakértõk akciótervet dolgoznak ki a hasonló káresemények jövõbeni elkerülésének érdekében. Ebben javaslatot tehetnek a védelmi intézkedések és a felelõsségi körök megváltoztatására, kiegészítésére. – Az akciótervet a biztonságért felelõs vezetõ hagyja jóvá, ezt követõen haladéktalanul végre kell hajtani. Eredmény: Elhárított és elemzett káresemény, a jövõbeli elõfordulás elkerülését célzó jóváhagyott és végrehajtott akcióterv. Felelõs: Hálózatgazda, üzemeltetõ Gyakoriság: Káresemény esetén. 2.1.4. Csatlakozás biztonsági feltételei Csatlakozott/csatlakoztatandó szervezetek biztonsági szabályzata Feladat: – Minden csatlakozó szervezetnek az EKG biztonsági szabályzatával összhangban álló, azzal teljes mértékben harmonizáló biztonsági szabályzatot kell kidolgozni (újonnan csatlakozó szervezet esetén ez alapkövetelmény), melyet a hálózatgazda nevében az EKG biztonsági felelõsének véleményeznie kell. Ha a csatlakozott szervezet teljes biztonsági szabályzata nem adható ki véleményezésre, akkor az EKG-t érintõ részeket kell véleményezni. Eredmény: Az EKG biztonsági felelõse által véleményezett biztonsági szabályzat. Felelõs: Csatlakozott/csatlakozandó szervezet Gyakoriság: Az informatikai biztonsági szabályzat hatálybalépését követõen 6 hónapon belül, illetve a csatlakozás elõtt, a csatlakozással hatályba léptetve. 2.1.5. Beszerzés Beszerzési politika Feladat: – A Hálózatgazdának egységes beszerzési politikát kell kidolgoznia az EKG-ra vonatkozó minden (hardver, szoftver stb.) beszerzési feladatra, a közbeszerzésre vonatkozó jogszabályok maximális figyelembevételével. – A beszerzési politikában lehetõség szerint maximálisan érvényesíteni kell az üzembiztonság fenntartását elõsegítõ szempontokat. – Amennyire ezt a közbeszerzés szabályai megengedik, törekedni kell arra, hogy az EKG eszközei minél egységesebbek legyenek. Eredmény: Egységes beszerzési politika (egységes megbízhatóságú rendszer). Felelõs: Hálózatgazda Gyakoriság: Az informatikai biztonsági szabályzat hatálybalépésekor aktualizálni a külsõ tényezõk (pl. jogszabályok stb.) megváltozásakor, illetve a piac lényeges változásakor szükséges. Amortizációs szabályozás Feladat: – A Hálózatgazdának ki kell dolgoznia az EKG minden eszközére (beleértve a hardver és a szoftver eszközöket is) vonatkozó amortizációs szabályokat. – Az amortizációs szabályok kidolgozásakor az eszközöket azonos amortizációs jellemzõvel rendelkezõ kategóriákba kell sorolni, minden egyes kategóriára meghatározva az amortizációs idõtartamot és az amortizációs eljárást. Eredmény: Amortizációs szabályok. Felelõs: Hálózatgazda Gyakoriság: A biztonsági szabályzat hatálybalépésekor, aktualizálni a külsõ vagy belsõ tényezõk (pl. technológia stb.) megváltozásakor szükséges. 2.1.6. Üzemeltetés Eszköznyilvántartás Feladat: – Az üzemeltetõnek naprakész nyilvántartást kell vezetni minden az EKG-hoz tartozó eszközrõl (hardverek, szoftverek stb.), annak állapotáról, helyérõl stb. (a nyilvántartásnak minden olyan adatot tartalmaznia kell, ami alapján az adott eszköz megtalálható, felügyelhetõ, tervszerûen karbantartható, amortizálható stb.). – A nyilvántartásban már a beszerzési szándéktól fogva meg szükséges jeleníteni az adott eszközt és állapotát (beszerzés alatt, leszállítva, raktárban, tesztelés alatt, installálás alatt, üzemben, meghibásodott, javítás alatt, kivezetés alatt, amortizálva stb.) a teljes életciklus során végigkövetni. Eredmény: Naprakész eszköznyilvántartás. Felelõs: Üzemeltetõ Gyakoriság: Folyamatosan. Tesztelés Feladat: – Az üzemeltetõnek minden eszköztípusra (lehetõség szerint a tömeges, rendszerszerû beszerzés elõtt) teszttervet kell készítenie, melynek végrehajtása után az adott típusú eszköz már nagy biztonsággal üzembe helyezhetõ. – Minden eszközt üzembe helyezése elõtt tesztelni kell az elõre kidolgozott teszttervek alapján. – Káresemények esetén az elemzések eredménye magával vonhatja a teszttervek kiegészítését. Eredmény: Kész teszttervek, csökkentett kockázatú üzembe helyezési folyamat. Felelõs: Üzemeltetõ Gyakoriság: Az informatikai biztonsági szabályzat hatálybalépésekor, majd ezt követõen folyamatosan. 2.1.7. Fenntartás Változások Feladat: – Az EKG-ban bekövetkezett bármilyen változást (pl. új tûzfal üzembe helyezése, korszerûtlen eszközök újabbra cserélése, router konfiguráció változtatása stb.) dokumentálni kell, minden a változás visszakövethetõségét elõsegítõ információval (pl. az esemény leírása, oka, az azt megelõzõ helyzet, az általa okozott tényleges változások, ezek hatása stb.). – A változások jegyzõkönyvét legalább 2 évig biztonságosan, lopástól és manipulációtól védett módon meg kell õrizni. Eredmény: Nyomon követhetõ változások. Felelõs: Üzemeltetõ Gyakoriság: Bármilyen az EKG-ban bekövetkezõ változással egy idõben. Külsõ cégekkel végeztetett javítások, karbantartások Feladat: – Minden esetben, amikor külsõ céget kell valamilyen javítási vagy karbantartási feladattal megbízni, amely csak a hálózatba „beavatkozva” (helyszíni javítás, illetve távoli elérésen keresztül végzett tevékenységek stb.) végezhetõ el, az üzemeltetõ köteles ezt a tevékenységet folyamatosan ellenõrizni, felügyelni és gondoskodni arról, hogy az EKG-ra vonatkozó bizalmas információk (pl. tûzfal konfiguráció stb.) ne kerülhessenek illetéktelen kezekbe. Eredmény: A külsõ cégek bevonásával járó kockázat minimalizálása. Felelõs: Üzemeltetõ Gyakoriság: Minden esetben, amikor külsõ cég helyszíni javítást vagy karbantartást végez. 2.1.8. Katasztrófa terv Katasztrófa terv kidolgozása Feladat: – A Hálózatgazdának és az üzemeltetõnek együttmûködve ki kell dolgozni a megfelelõ katasztrófa tervet, mely csökkenti a bekövetkezett esemény okozta károkat, segít fenntartani a mûködést, és hozzájárul az eredeti állapot (vagy a körülményekhez képest az ahhoz legközelebb álló állapot) visszaállításához. – A katasztrófa terv részeként el kell készíteni a végrehajtás feltételeit megteremtõ akciótervet, amit jóváhagyás után gyakoroltatni kell. – A katasztrófa tervet évente aktualizálni kell, és tükröznie kell az idõközben beállt változásokat. Amennyiben szükséges, úgy ismételten akciótervet kell megfogalmazni és azt gyakoroltatni. – A katasztrófa tervet ismertetni kell az érintettekkel, és gondoskodni kell arról, hogy minden érintett tisztában legyen a rá háruló feladatokkal. Eredmény: Katasztrófa terv. Felelõs: Hálózatgazda, üzemeltetõ Gyakoriság: Az informatikai biztonsági szabályzat hatálybalépésekor, majd ezt követõen évente, illetve a körülmények lényegi megváltozása esetén kell aktualizálni. 2.1.9. Biztonsági osztályok EKG-eszközök biztonsági osztályokba történõ sorolása Feladat: – Az EKG, illetve az EKG üzemeltetéshez szükséges eszközöket az ITB ajánlásnak megfelelõen három biztonsági osztályba kell besorolnia az üzemeltetõnek. A biztonsági osztályokba történõ sorolás az ITB 12. ajánlásának 4.1. fejezetében leírt káreseményeknek megfelelõen definiált kárérték osztályzás szerint kell, hogy történjen, annak alapján, hogy az adott eszköz kiesése vagy hibás mûködése mekkora hatással bírna. – A biztonsági osztályokba sorolás támogatja, hogy az adott rendszerelem mennyire fontos a tartalékképzés, a karbantartás és redundancia biztosításának szempontjából. – Az alábbi osztályokba kell sorolni az eszközöket: = A – alapbiztonsági követelmények, ha az elem kiesése vagy hibás mûködése maximum „2”, azaz legfeljebb közepes kárértékû eseményt okozhat; = F – fokozott biztonsági követelmények, ha az elem kiesése vagy hibás mûködése maximum „3”, azaz legfeljebb nagy kárértékû eseményt okozhat; = K – kiemelt biztonsági követelmények, ha az elem kiesése vagy hibás mûködése „4+”, azaz katasztrofális kárértékû eseményt okoz Eredmény: Biztonsági osztályok kialakítása. Felelõs: Üzemeltetõ Gyakoriság: Az informatikai biztonsági szabályzat hatálybalépésekor. 2.2. Infrastruktúra Alábbiakban az EKG fizikai védelmét biztosító infrastruktúra kialakítására és üzemeltetésére vonatkozó intézkedések felsorolása található. 2.2.1. Általános intézkedések Biztonsági zónák kialakítása Feladat: – Az EKG eszközeit tároló, valamint az üzemeltetéssel más módon kapcsolódó helyiségeket biztonsági zónákra kell felosztani. – Az épületbe való bejutáson túl biztosítani kell, hogy az EKG üzemelést biztosító helyiségekbe (pl. szerverszoba, hálózati felügyeleti szoba) csak azok juthassanak be, akik jogosultak a belépésre. – Definiálni szükséges, hogy melyik helyiségek legyenek védettebbek, mint az épület egyéb helyiségei (pl. szerverszoba). Eredmény: Fizikailag elkülönített biztonsági zónák az EKG üzemelését biztosító épületekben. Felelõs: Hálózatgazda, üzemeltetõ Gyakoriság: Az informatikai biztonsági szabályzat hatálybalépésekor. A biztonsági zónákon belüli közlekedés szabályozása Feladat: – Definiálni szükséges, hogy az egyes helyiségekbe (pl. szerverszoba) ki léphet be. Javasolt, hogy az üzemeltetõ különbözõ szakértõ csoportjai csak saját helyiségeikbe kapjanak belépést (pl. a hálózati eszközöket tartalmazó terekbe csak a hálózati szakértõk juthassanak be). Eredmény: A definiált biztonsági zónákba csak a jogosult embereknek, személyeknek van belépési lehetõsége. Felelõs: Hálózatgazda, üzemeltetõ Gyakoriság: A rendszer kiépítésekor, illetve új helyiségek igénybevételekor. 2.2.2. Számítógéptermek Számítógéptermek Feladat: – Az EKG védett eszközeit (szerverek, menedzsment eszközök stb.) az üzemeltetõ köteles a hálózatgazda által kijelölt helyiségekben elhelyezni. – A hálózatgazdának gondoskodnia kell arról, hogy a kijelölt helyiségek rendelkezzenek mindazokkal a felszerelésekkel, amelyek a nagy üzembiztonságú rendszerek üzemeltetéséhez kellenek (részletesen lásd az Infrastruktúra fejezet további intézkedéseiben). Eredmény: Az EKG eszközeinek a nagy üzembiztonságú mûködést biztosítani képes környezetben való elhelyezése. Felelõs: Hálózatgazda, üzemeltetõ Gyakoriság: Amikor az EKG bõvülése ezt szükségessé teszi. Számítógéptermek beléptetõ rendszere Feladat: – Az EKG eszközeinek helyt adó számítógéptermeknek olyan beléptetõ rendszerrel kell rendelkezniük, melyek lehetõvé teszik, hogy kizárólag az arra jogosult személyek juthassanak be. – A számítógéptermekbe való belépéseket, illetve belépési kísérleteket minden esetben naplózni kell, a naplókat legalább 2 évig biztonságosan, lopástól és manipulációtól védett módon meg kell õrizni. Eredmény: Az EKG számítógéptermeibe csak a hozzáféréshez jogosult emberek lépnek be, illetéktelenül nem juthatnak be a helyiségekbe. Felelõs: Hálózatgazda, üzemeltetõ Gyakoriság: A számítógépterem üzembe helyezésekor, illetve a jogosulti kör változásakor haladéktalanul. Számítógéptermekre vonatkozó belépési jogosultságok kezelése Feladat: – Definiálni kell a számítógéptermekbe való belépési jogosultságok menedzselésének módját. Meg kell határozni, hogy kinek adható ki belépési engedély, mikor módosulhat valakinek a hozzáférése, illetve belépési jogosultság megszûnése esetén azonnali hatállyal intézkedést kell tenni a jog megvonására. Eredmény: Az EKG számítógéptermeibe csak a hozzáféréshez jogosult emberek, személyek lépnek be. Felelõs: Hálózatgazda, üzemeltetõ Gyakoriság: Számítógépterem üzembe helyezésekor, illetve a jogosulti kör változásakor haladéktalanul. Számítógéptermek fizikai védelme Feladat: – Az üzemeltetõnek gondoskodnia kell arról, hogy az EKG eszközeinek helyt adó számítógéptermek (ideértve a klímaberendezéseket és a szünetmentes tápellátást biztosító eszközöket is) fizikailag is védettek legyenek úgy, hogy mindennemû lopás, manipuláció, külsõ beavatkozás, támadás lehetõség szerint elkerülhetõ, illetve legrosszabb esetben legalább észlelhetõ legyen. – A megyei központokban elsõsorban a számítógépszekrények védelmét szükséges megoldani, mivel a számítógépes helyiségek ott nem az EKG tulajdonát képezik. Eredmény: Fizikailag védett számítógéptermek. Felelõs: Az üzemeltetõ telephelyén az üzemeltetõ, a hálózatgazda telephelyén lévõ helyiségek védelméért a hálózatgazda a felelõs. Csak olyan helyiségben lehet EKG eszközt elhelyezni, amelyre annak üzemeltetõje garanciát vállal az EKG normáinak megfelelõ biztonságáért. Gyakoriság: Számítógéptermek kialakításakor 2 évente, illetve átalakításkor felülvizsgálva az intézkedéseket. Számítógépszekrények védelme Feladat: – Az üzemeltetõ köteles az EKG megyei csatlakozási pontjainál elhelyezett eszközeit az illetéktelen hozzáféréstõl számítógépszekrényekkel védeni. – Gondoskodni kell arról, hogy a számítógépszekrények kinyitását kizárólag arra jogosult személy tehesse meg. – A számítógépszekrényekhez való hozzáférést minden esetben naplózni kell, a naplókat legalább 2 évig biztonságosan, lopástól és manipulációtól védett módon meg kell õrizni. Eredmény: A területi alközpontokban elhelyezett eszközök megfelelõ szintû védelme. Felelõs: Üzemeltetõ Gyakoriság: Újabb csoportos csatlakozási pontok kialakításakor, 2 évente felülvizsgálva az intézkedéseket. Belépési eszközök (pl. belépési kártya) használati szabályának elõírása Feladat: – Rögzíteni (valamennyi használóval ismertetni) kell a belépésre szolgáló eszközök használati szabályait. Ezek a szabályok a következõk: eszköz elvesztésének bejelentési kötelezettsége, eszköz másra való átruházásának tiltása, eszköz biztos helyen való õrzése, kilépéskor eszköz visszaadása. – A szabályokat a belépési eszköz használóival ismertetni kell. Eredmény: Belépési eszközök rendeltetésének megfelelõ használata. Felelõs: Hálózatgazda, üzemeltetõ Gyakoriság: Belépési eszköz kiadásakor. 2.2.3. A számítógéptermeken kívül található eszközök védelme Számítógéptermeken kívül található eszközök védelme Feladat: – A számítógéptermeken kívül található, távközlési szolgáltatótól bérelt telekommunikációs csatornákat is védeni szükséges. Mivel ezek az eszközök nem az EKG tulajdonát képezik, ezért a távközlési szolgáltatóval kötött szerzõdésben kell felelõsségszintû védelmet biztosítani (rendelkezésre állás, tartalék biztosítása, hibaelhárítási kötelezettség). – Az EKG-hoz csatlakozó intézmények biztonságos üzemelése szempontjából javasolt, hogy az intézmény biztosítson hozzáférést saját az EKG-hoz csatlakozó routeréhez, valamint hiba esetén bejelentési kötelezettsége legyen az üzemeltetõ felé. Eredmény: Számítógéptermeken kívül található eszközök szerzõdésben meghatározott védelme. Felelõs: Hálózatgazda Gyakoriság: Szerzõdések megkötésekor. Üzemeltetõ raktárának védelme Feladat: – Mivel az üzemeltetõ a tartalék eszközöket nem a számítógéptermekben tárolja, ezért szükséges a raktárnak is a megfelelõ belépési és fizikai védelme. A raktárba csak az üzemeltetõ léphet be, illetve akinek a hálózatgazda erre külön engedélyt ad. Eredmény: Tartalék eszközöket tároló raktár megfelelõ védelme. Felelõs: Üzemeltetõ Gyakoriság: Rendszer kialakításakor. 2.2.4. Üzemelés biztosítása Eszközök szünetmentes áramellátásának biztosítása Feladat: – Az üzemeltetõnek – a hálózatgazda által biztosított eszközök terhére – gondoskodnia kell arról, hogy az EKG eszközeinek szünetmentes áramellátása biztosítva legyen. Az üzemeltetést biztosító eszközöket redundáns UPS-sel szükséges ellátni. A hosszabb áramszünetek esetére tartalék generátort kell biztosítani az országos központban. A megyei központokban a tervezett áramszünetek esetére mobil generátoros megoldást kell biztosítani (az üzemeltetõ szakemberei szállítják a helyszínre a generátort). – Az UPS-eket rendszeresen ellenõrizni kell, mert azok akkumulátorai gyakran meghibásodhatnak. Az UPS-ekbõl ennek megfelelõen kellõ számú tartalékot kell képezni (lásd 3.3.6. Tartalékgazdálkodás). Eredmény: Szünetmentes energiaforrással (UPS) és generátorral ellátott számítástechnikai eszközök. Felelõs: Hálózatgazda, üzemeltetõ Gyakoriság: Számítógéptermek kialakításakor, félévente ellenõrizve az UPS és a generátor állapotát. Mûködtetéshez szükséges optimális külsõ hõmérséklet fenntartása Feladat: – A számítástechnikai eszközök zavarmentes mûködéséhez folyamatosan optimális hõmérsékletet kell fenntartani. Különösen veszélyeztetett idõszak a nyár, amikor a környezeti hõmérséklet magasabb lehet, mint az eszközök tûrõképessége. Az optimális hõmérsékletet klimatizáló készülékekkel szükséges biztosítani. Ez vonatkozik a budapesti központra és a vidéki központokra egyaránt. Eredmény: Optimális hõmérséklet a számítástechnikai eszközök zavartalan mûködéséhez. Felelõs: Hálózatgazda, üzemeltetõ Gyakoriság: Infrastruktúra kiépítésekor, illetve új infrastruktúra igénybevételekor. Klimatizáló, illetve megfelelõ hõmérsékletet biztosító készülékek rendszeres ellenõrzése Feladat: – Az optimális hõmérsékletet biztosító eszközök mûködését folyamatosan ellenõrizni szükséges. Amennyiben a klíma nem üzemszerûen mûködik, úgy gondoskodni kell annak javításáról vagy szükség esetén cseréjérõl. Eredmény: Optimális hõmérséklet a számítástechnikai eszközök zavartalan mûködéséhez. Felelõs: Üzemeltetõ Gyakoriság: Félévente. Környezeti tûréshatárok túllépésének figyelése és kezelése Feladat: – A számítástechnikai eszközök környezeti tûréshatárát folyamatosan monitorozni kell. Amennyiben az eszköz túl magas hõmérsékletnek van kitéve, akkor intézkedni szükséges, amely a körülményektõl függõen többféle tevékenység is lehet (shutdown, állományok elmentése, tovább üzemelés, körülmények megváltoztatása). Eredmény: Az eszközök nem lépik túl fizikai tûréshatárukat, és folyamatosan üzemelnek. Felelõs: Üzemeltetõ Gyakoriság: Folyamatosan. 2.2.5. Villámcsapás- és túlfeszültség-védelem Túlfeszültség-védelem Feladat: – Fel kell készülni a vihar, illetve villám okozta károkozásokra. Az EKG eszközeit tároló épületeket megfelelõ védelemmel kell ellátni, valamint védekezni kell a villám által okozott esetleges feszültségcsúcsokkal (feszültségtüskékkel) szemben is. Eredmény: Vihar- és villámvédett épületek, eszközök. Felelõs: Hálózatgazda, üzemeltetõ Gyakoriság: Kiépítéskor. Túlfeszültség-védelem Feladat: – A villám keltette vagy a hálózati feszültség ingadozásából eredõ túlfeszültség meghibásodást okozhat számítógépekben, illetve egyéb hardver eszközökben. Ezeket az eszközöket minden helyszínen védeni kell megfelelõen érzékeny, akár többszintû feszültségszabályozó eszközökkel. Eredmény: Túlfeszültség elleni védelem. Felelõs: Hálózatgazda, üzemeltetõ Gyakoriság: Eszközök telepítésekor. 2.2.6. Tûzvédelem Tûzvédelem Feladat: – A tûz ellen minden érintett helységben (budapesti központ, üzemeltetõ telephelyei, vidéki központok stb.) megfelelõ mennyiségû és minõségû füstérzékelõ és tûzjelzõ készüléket szükséges biztosítani. Az érzékelõ és riasztó rendszereken túl biztosítani kell a helyszíni oltáshoz szükséges eszközöket. – A szerverszobában tárolt biztonsági mentéseket tartalmazó adathordozók és dokumentáció tûz- és vagyonvédett tárolását is biztosítani kell. Arra is figyelmet kell fordítani, hogy esetleges oltás esetén se sérüljenek. – Ki kell dolgozni a tûzvész esetére a szükséges intézkedéseket, melyeket tûz esetén felül kell vizsgálni. Eredmény: Megfelelõ tûzvédelemmel ellátott eszközök, illetve helyiségek. Felelõs: Hálózatgazda, üzemeltetõ Gyakoriság: 2 évente, de minden rendszer indításakor, minden új helyiség igénybevétele esetén, valamint tûzeset után. Tûzjelzõ készülékek rendszeres ellenõrzése Feladat: – A tûzjelzõ, illetve füstértékelõ készülékeket rendszeresen ellenõrizni szükséges. Ezek közé beleértendõ nemcsak a helyiségek tûzvédelmét biztosító eszközök, de a számítógépes szekrények érzékelõi is. Eredmény: Mûködõképes tûzjelzõ készülékek. Felelõs: Üzemeltetõ Gyakoriság: Félévente, illetve riasztás után. 2.2.7. Vízvédelem Vízvédelem Feladat: – A szomszédos helyiségekben, illetve az eszközökhöz közel levõ falakban történt csõtörés miatt érheti víz az EKG eszközeit. Mivel vízérzékelõvel jelenleg nem minden az EKG mûködtetését szolgáló helyiség rendelkezik, ezért biztosítani kell, hogy ilyen helyiségben az eszközök ne legyenek vízvezeték közelében. – Vízveszély olyan esetben is elõfordulhat, amennyiben árvíz fenyegeti az épületet. Amennyiben az EKG eszközeit biztosító eszközök árvízveszélyes helyen vannak (egyes vidéki központokban elõfordulhat), úgy gondoskodni kell arról, hogy az eszközök áthelyezhetõek legyenek olyan szintre, ahol az árvíz már nem okoz problémát. Eredmény: Vízveszélytõl védett EKG-eszközök. Felelõs: Hálózatgazda, üzemeltetõ Gyakoriság: A „vízbiztos” helyszínek kijelölését a rendszer telepítésekor, illetve konkrét intézkedéseket vízveszély esetén szükséges megtenni. Vízvédelmet támogató készülékek rendszeres ellenõrzése és karbantartása Feladat: – Amennyiben rendelkezik egy helyiség vagy eszköz vízérzékelõ készülékkel (javasolt), akkor ezeket a készülékeket rendszeresen kell ellenõrizni, és rajtuk szükség esetén a megfelelõ karbantartási munkálatokat végezni. Eredmény: Mûködõképes vízvédelmet támogató készülékek. Felelõs: Üzemeltetõ Gyakoriság: Félévente, illetve riasztás után. 2.3. Hardver eszközök Ebben a fejezetben találhatók mindazok a feladatok és intézkedések, melyek az EKG hardver eszközeire vonatkoznak, illetve azok védelmét szolgálják. 2.3.1. Szerverek Szerverek üzembe helyezése Feladat: – A szerverek üzembe helyezését meg kell elõznie az installálás utáni tesztelésnek, melyek eredményérõl jegyzõkönyvet kell írni. Amennyiben a szerver üzembe helyezése csere okán történik, úgy tesztelni kell, hogy a biztonsági mentésbõl visszaállított programok, fájlok elérhetõk-e. – A tesztelési jegyzõkönyveket a szerver üzembõl való kivonása után legalább még 2 évig biztonságosan, lopástól és manipulációtól védett módon meg kell õrizni. Eredmény: Mûködõképes új szerverek. Felelõs: Üzemeltetõ Gyakoriság: Új szerver beüzemelése esetén. Szerverek karbantartása Feladat: – A szerverek karbantartását és javítását az üzemeltetõ felügyeli. – Hiba esetén az üzemeltetõ a tartalékokból biztosít készüléket, majd a szerver szállítójával javíttatja a meghibásodott hardvert. – A szállítókkal kötött szerzõdésekben mindenképp szerepelnie kell a hardverjavítások idõintervallumára vonatkozó megállapodásnak, illetve a tartalékeszközök biztosításáról szóló garanciának (A szállító vállalja a 12 órán belüli hibajavítást, vagy tartalék eszközt kell biztosítani, amelyet 12 órán belül az üzemeltetõnek képes kell lenni konfigurálni és telepíteni). – Folyamatosan vizsgálni kell, hogy az újabb kiadású szoftverek (operációs rendszer, biztonsági szoftverek stb.) futnak-e a szerveren. Amennyiben nem, úgy csere lehet szükséges (lásd Szerverek cseréje). Eredmény: Hiba esetén a szerverek gyors helyreállítása. Felelõs: Üzemeltetõ Gyakoriság: Folyamatosan. Szerverek cseréje Feladat: – Az amortizáció nyomán a régi szervereket ki kell cserélni, hogy a korszerûbb operációs rendszerek, védelmi programok, illetve egyéb szoftverek megfelelõen futhassanak rajtuk. Ennek megfelelõen a hardverekbõl kell tartalék. A szerverek cseréjét az üzemeltetõ kell javasolja írásban, amit a hálózatgazda bírál el. – A régi szervereken levõ tartalomról biztonsági mentést kell készíteni. – A kiselejtezett szerverek adattárolóin szereplõ adatok megsemmisítésérõl minden esetben gondoskodni kell, függetlenül az adatok esetleges minõsítésétõl. Eredmény: Korszerû hardverek, melyeken az újabb fejlesztésû szoftverek is megfelelõen futnak. Felelõs: Szervercsere idõben történõ igénylése és indokolása: üzemeltetõ; Szervercserérõl döntés: hálózatgazda Gyakoriság: Üzemeltetõ javaslata alapján. 2.3.2. Munkaállomások Munkaállomásokra vonatkozó korlátozások Feladat: – A munkaállomások jogosultságait az üzemeltetéshez szükséges mértékre kell korlátozni, hogy az azokat ért támadások minél kevesebb eséllyel következzenek be. – Tiltani szükséges mindenféle program öncélú telepítését. Szoftvert csak a rendszergazda telepíthessen a gépekre, az üzemeltetõ ezért felelõs munkatársának jóváhagyása után. – A munkaállomások vírusvédelmét üzemeltetõi szinten központilag kell megoldani. – Azokra a munkaállomásokra, amit egy felhasználó használ csak, kizárólag az adminisztrátornak és a felhasználónak legyen belépési jogosultsága. Eredmény: Jól ellenõrizhetõ munkaállomások. Felelõs: Üzemeltetõ, csatlakozott szervezetek Gyakoriság: Új munkaállomás implementálásakor. 2.3.3. Hálózati hardver eszközök Hálózati hardver eszközök üzembe helyezése Feladat: – Hálózati eszköz üzembe helyezése esetén az eszközt tesztelni kell, és az eredményrõl jegyzõkönyvet szükséges felvenni. Biztosítani kell, hogy az új eszköz esetleges mûködésképtelensége esetén legyen olyan meleg tartalék, amelyik ellátja az eszköz funkcióit. – A tesztelési jegyzõkönyveket az eszköz üzembõl való kivonása után legalább még 2 évig biztonságosan, lopástól és manipulációtól védett módon meg kell õrizni. Eredmény: Mûködõképes hálózati hardver eszközök. Felelõs: Üzemeltetõ Gyakoriság: Új hálózati eszköz beüzemelésekor. Hálózati hardver eszközök karbantartása Feladat: – A hálózati hardver eszközök karbantartását és javítását az üzemeltetõ felügyeli. – Hiba esetén az üzemeltetõ a tartalékokból biztosít készüléket, majd a hálózati eszköz szállítójával javíttatja a meghibásodott eszközt. – A szállítókkal kötött szerzõdéseknek mindenképp tartalmazniuk kell a hálózati eszközjavítások idõintervallumára vonatkozó megállapodást, illetve a tartalékeszközök biztosítására vonatkozó kötöttségeket (pl. a szállító vállalja a 12 órán belüli hibajavítást, vagy tartalékeszközt kell biztosítani, amelyet 12 órán belül az üzemeltetõnek képes kell lenni konfigurálni és telepíteni). Eredmény: Hiba esetén a hálózati eszközök gyors helyreállítása, illetve rendszeres karbantartása. Felelõs: Üzemeltetõ Gyakoriság: Folyamatosan. Hálózati hardver eszközök cseréje Feladat: – A hálózati eszköz cseréjét az üzemeltetõ kell javasolja írásban, amit a hálózatgazda bírál el. Ezen túlmenõen a hálózatgazda is utasíthatja írásban az üzemeltetõt az eszköz cseréjére. – A javításra külsõ szervezetnek átadott, illetve leselejtezett hálózati eszközök nem tartalmazhatnak konfigurációs információt. – A csere céljára használt új eszközt elõzetesen tesztelni szükséges. – A lecserélt eszköz a körülményektõl függõen kerülhet selejtezésre, de képezhet tartalékot is. Eredmény: Mûködõképes hálózati hardver eszközök. Felelõs: Hálózati hardver eszköz cseréjének idõben történõ jelzése és indoklása: üzemeltetõ; Eszközcserérõl döntés: hálózatgazda. Gyakoriság: Üzemeltetõ javaslata alapján. 2.3.4. A csatlakozott intézmények által üzemeltetett eszközök Csatlakozott intézmények által üzemeltetett eszközök Feladat: – A csatlakozott szervezetek által üzemeltetett hálózati eszközök rendelkezésre állása az adott intézmény felelõssége, ilyen esetben az üzemeltetõt semmilyen kötelezettség sem terheli. – A csatlakozott intézménytõl elvárható, hogy gondoskodjon az adott eszköz folyamatos és zavartalan üzemeléséhez szükséges körülményekrõl (pl. folyamatos áramellátás, klimatizálás stb.). – Az elektronikus közszolgáltatást nyújtó szervezet köteles gondoskodni az általa üzemeltetett eszköz védelmérõl (pl. illetéktelen hozzáféréstõl, lopástól és manipulációtól való védelem). Eredmény: Az elektronikus közszolgáltatást nyújtó szervezetek által üzemeltetett eszközökbõl eredõ biztonsági kockázat csökkenése. Felelõs: Csatlakozott szervezet Gyakoriság: Folyamatosan. Csatlakozott intézmények által üzemeltetett eszközökkel kapcsolatos hibák Feladat: – Az elektronikus közszolgáltatást nyújtó szervezetek kötelesek az általuk üzemeltetett EKG-hoz kapcsolt eszközökkel kapcsolatos bárminemû hibáról az üzemeltetõt haladéktalanul értesíteni. – A hibák javítása az elektronikus közszolgáltatást nyújtó szervezet feladata, de a hiba igazolt kijavításáig a hiba természetétõl függõen a hálózatgazdának joga van az üzemeltetõvel az adott szervezet hálózati kapcsolatát lezáratni. Eredmény: Az elektronikus közszolgáltatást nyújtó szervezetek által üzemeltetett eszközökbõl eredõ biztonsági kockázat csökkenése. Felelõs: Csatlakozott szervezet Gyakoriság: Csatlakozott szervezetek által üzemeltetett eszközök hibája esetén. Csatlakozott intézmények által üzemeltetett eszközökkel kapcsolatos változások Feladat: – Az elektronikus közszolgáltatást nyújtó szervezetek az általuk üzemeltetett EKG-hoz kapcsolt eszközökrõl, az azokkal kapcsolatos bármilyen változásról kötelesek az üzemeltetõt haladéktalanul tájékoztatni. – Aktív hálózati hardver elemek esetén az elektronikus közszolgáltatást nyújtó szervezet még a változtatás elõtt köteles a tervezett változtatást bejelenteni, és arról az üzemeltetõ véleményét kérni. Eredmény: A csatlakozott szervezetek által üzemeltetett eszközökbõl eredõ biztonsági kockázat csökkenése. Felelõs: Csatlakozott szervezet Gyakoriság: Csatlakozáskor teljes eszközlistáról tájékoztatás, ezt követõen változás esetén. 2.3.5. Hardver eszközök nyilvántartása Hardvernyilvántartás Feladat: – Az üzemeltetõnek az összes EKG hardver eszközrõl (szerverek, munkaállomások, hálózati eszközök, valamint egyéb elektronikus eszközök) részletes nyilvántartást kell készítenie. – A nyilvántartást biztonságos helyen kell tárolni, melyhez csak megfelelõ jogosultsággal férhet hozzá bárki. Gondoskodni kell arról, hogy az aktuális nyilvántartásról mindig legyen biztonsági másolat, melyet az eredetitõl elszeparáltan, szintén biztonságos helyen, lopástól és manipulációtól védetten tárolnak. – A hardvernyilvántartás alapján kell történjen a szükséges tartalék eszközök számszerûsítése. – A nyilvántartásban dokumentálni kell a tervezett eszközbeszerzéseket is. Eredmény: Pontos hardvernyilvántartás, mely alapján a tartalékképzés tervezhetõ. Felelõs: Üzemeltetõ Gyakoriság: Folyamatosan. 2.3.6. Tartalék eszközök Tartalékolási osztályokba sorolás Feladat: – Az EKG eszközöket az alábbi tartalékolási osztályokba kell sorolni: Általános eszközök (normális mennyiségû – lásd köv. pont – tartalék szükséges); üzemeltetés szempontjából kiemelt eszközök (dupla mennyiségû tartalék szükséges) Eredmény: Eszközök tartalékolási osztályokba sorolása, amely alapján tervezhetõ a tartalékképzés. Felelõs: Üzemeltetõ Gyakoriság: IBSZ érvénybe lépésekor, utána tapasztalatok alapján átsorolni. Tartalékképzés Feladat: – A tartalékképzés a folyamatos üzemeltetés egyik legfontosabb feladata, ennek megfelelõen fokozott figyelmet igényel. – Alapvetõ szabály, hogy minden EKG-üzemelést biztosító eszközbõl legyen megfelelõ mennyiségû tartalék; és azok üzemképességét folyamatosan kell ellenõrizni. Eszközök, amelyekbõl tartalékot kell biztosítani: Szerverek, Munkaállomások, hálózati hardver eszközök (switchek, routerek, tûzfalak, hub-ok stb.), Egyéb elektronikus eszközök (UPS, klíma, UPS-akkumulátorok stb.), Egyéb alkatrészek (pl. porszûrõ szivacs stb.) – Az általános eszközökbõl megközelítõleg 5–20%-nyi tartalék szükséges (pl. 10 munkaállomás esetén 1 vagy 2 tartalék munkaállomás). – Az üzemeltetés szempontjából lényeges elemekre megközelítõleg dupla ennyi tartalék (kb. 20–40%) szükséges (pl. 5 router esetén 1 vagy 2 tartalék router). – A tartalékképzésre történõ szabály bizonyos esetekben változtatható, a 20% durva becslés. Jelenleg a hálózati eszközökre az alábbi tartalékolási szabály létezik: = 1– 10 darab létezik az eszközbõl: 1 tartalék eszköz; = 11– 30: 2 tartalék eszköz; = 31– 60: 3 tartalék eszköz; = 61–100: 4 tartalék eszköz; = 100–: 5 tartalék eszköz. – Javasolt megoldás a tartalékok elõre történõ beszerzésére az éves gazdálkodási terv kialakítása. Eredmény: Megfelelõ mennyiségû tartalék, mely meghibásodás esetén is biztosítja az EKG üzemelését. Felelõs: Tartalékképzésért és tartalékok idõben történõ igényléséért: üzemeltetõ; Tartalékok beszerzéséért: hálózatgazda. Gyakoriság: Folyamatosan. 2.4. Szoftverek Ez a fejezet tartalmazza az EKG-ban használt szoftverekre vonatkozó, illetve azok védelmét szolgáló feladatokat. 2.4.1. Szoftverkarbantartás Szoftverek biztonsági frissítéseinek nyomon követése és alkalmazása Feladat: – Az üzemeltetõ köteles az EKG eszközein használt szoftverek frissítéseit figyelemmel kísérni, és a csatlakoztatott intézmények figyelmét felhívni, illetve azok további mûködését a szoftverfrissítés után is biztosítani. – A szoftverfrissítéseket (update-ek, service pack-ok) a várható biztonsági hatásuk (pl. kritikus biztonsági probléma javítása stb.) alapján értékelni kell, majd ennek alapján ütemtervet kell meghatározni a bevezetésükre, amennyiben erre tényleg sor kerül. Az ütemtervben meghatározott határidõknek tükrözniük kell a frissítés fontosságát. – Minden használt szoftverre (és azok minden egyes üzemben lévõ verzióira) az üzemeltetõnek rendelkeznie kell kidolgozott teszttervekkel. – Minden frissítést az éles rendszeren való telepítés elõtt a kidolgozott tesztterveknek megfelelõen tesztelni kell. A tesztelés eredménye alapján kell a telepítésre vonatkozó döntést meghozni. – Amennyiben a tesztelés után a telepítés végrehajtását jóváhagyó döntés születik, úgy a megfelelõ frissítést a korábban kidolgozott ütemterv szerint telepíteni kell (kritikus frissítés esetén ennek haladéktalanul meg kell történnie). – A szállítókkal kötött szerzõdésekben mindenképp szerepelnie kell a szoftverfrissítések rendelkezésre állásának, ezzel is biztosítva a szoftverek naprakészségét. Eredmény: Biztonsági szempontból naprakész szoftverek. Felelõs: Üzemeltetõ Gyakoriság: Minden szoftverfrissítés megjelenésekor. Szoftverek újabb verzióinak nyomon követése és alkalmazása Feladat: – Az üzemeltetõ köteles figyelemmel kísérni az EKG üzemeltetésében használt szoftverek újabb verzióinak megjelenését. – Új verzió esetén elemezni kell a verzióváltás hatásait (pl. direkt és indirekt költségek, biztonsági szint változása, használhatóság javulása stb.). Az elemzés eredményét dokumentálni kell. Az elemzést lehetõség szerint az új verzió tesztelésével is meg kell támogatni (csak akkor hagyható ki, ha az új verzió nem elérhetõ, de ebben az esetben az átállási döntésnél figyelembe kell venni a tesztelés hiányából fakadó kockázatokat). – Az elemzés eredménye alapján döntést kell hozni a verzióváltás szükségességérõl, és pozitív döntés esetén meg kell határozni az átállás ütemezését. – A kidolgozott ütemezésnek megfelelõen el kell végezni a verzióváltást. – Az üzemeltetõnek törekednie kell arra, hogy a használt szoftverek a lehetõ legnagyobb mértékben egységesek legyenek. – A szállítókkal kötött szerzõdésekben lehetõség szerint szerepelnie kell a szoftverek verziókövetésének, ezzel is segítve a verzióváltások végrehajtását. Eredmény: A lehetõségekhez igazodó, korszerû szoftverpark. Felelõs: Üzemeltetõ Gyakoriság: A használt szoftverek újabb verzióinak megjelenésekor. Szoftverek üzemeltetõi környezetének folyamatos ellenõrzése és karbantartása Feladat: – Az üzemeltetõnek folyamatosan ellenõriznie kell, hogy minden az EKG üzemeltetésében használt szoftver üzemeltetési feltételei megvannak-e (pl. szükséges memóriamennyiség, szükséges tárterület, naplóállományok számára elegendõ tárhely stb.), és mennyire térnek el az optimálistól. – Amennyiben valamely feltétel nem teljesül, úgy haladéktalanul meg kell kezdeni ennek javítását. – Idõszakosan (hetente, de legalább kéthetente) gondoskodni kell arról (tárhelyek felszabadítása, megfelelõ adatok archiválása stb.), hogy a szükséges környezeti feltételek normális üzemmenet esetén a következõ idõszakra teljesüljenek. Eredmény: A szoftverek üzembiztonságának fenntartása. Felelõs: Üzemeltetõ Gyakoriság: Ellenõrzés folyamatosan, karbantartás szükség esetén, de legalább kéthetente. 2.4.2. Biztonsági mentések Biztonsági mentések Feladat: – Az üzemeltetõnek definiálnia kell minden – az EKG-hoz tartozó – adattartalomra (pl. hálózati komponensek konfigurációs állományai, eszköz- és szoftvernyilvántartások, jogosultság adatbázisok, dokumentációk, felhasználói adatok stb.), hogy kell-e róluk biztonsági másolatokat készíteni és milyen sûrûséggel. Ez alapján el kell készíteni a mentési ütemezéseket, forgatókönyveket és ellenõrzõ listákat. – Az ütemezéseknek megfelelõen az üzemeltetõ köteles a biztonsági mentések elvégzésére. – Amennyiben valamilyen biztonsági esemény ezt szükségessé teszi, úgy az üzemeltetõ köteles a biztonsági mentésekbõl az utolsó stabil állapotot visszaállítani. Eredmény: Visszaállítható kritikus adattartalom. Felelõs: Üzemeltetõ Gyakoriság: Az informatikai biztonsági szabályzat hatálybalépésekor kidolgozott ütemezésnek megfelelõen. Biztonsági mentések tárolása Feladat: – A biztonsági mentéseknek legalább három példányban kell elkészülniük, melyeket egymástól szeparáltan kell tárolni, lehetõség szerint a két budapesti központból és a vidéki tartalékközpontból elérhetõ helyeken. – Az utolsó 5 biztonsági mentést úgy kell tárolni, hogy azokból a visszaállítás azonnal megkezdhetõ legyen. – A biztonsági mentéseket legalább 2 évig biztonságosan, lopástól, manipulációtól és illetéktelen hozzáféréstõl védve kell megõrizni. Eredmény: Többszörösen védett biztonsági másolatok. Felelõs: Üzemeltetõ Gyakoriság: Az informatikai biztonsági szabályzat hatálybalépésekor kidolgozott ütemezésnek megfelelõen. 2.4.3. Vírusvédelem Az EKG-n forgalmazott adatok vírusszûrése és mentesítése Feladat: – Mivel az EKG dedikáltan átviteli közeg, ezért sem a hálózatgazdának, sem az üzemeltetõnek nincs jogalapja az adatok tartalmába való betekintésre. Emiatt azok vírusszûrését és mentesítését nem végezheti el. – A fentiek miatt minden csatlakozott szervezet köteles gondoskodni a hozzá tartozó adatok vírusvédelmérõl, és az ilyen jellegû károkért minden esetben az azt okozó (a nem megfelelõ védelemrõl gondoskodó) intézmény felel. Eredmény: Vírusmentesített adatok. Felelõs: Csatlakozott szervezetek Gyakoriság: Folyamatosan. EKG-ra csatlakozott számítógépek vírusvédelme Feladat: – Az EKG minden szerverén (ahol ilyen megoldás elérhetõ) gondoskodni kell a folyamatos vírusvédelemrõl. Ez kiemelten érvényes a Microsoft által forgalmazott operációs rendszereket futtató gépekre. – Minden az EKG-hoz csatlakozott munkaállomáson és szerveren (ahol ilyen megoldás elérhetõ) gondoskodni kell a vírusvédelemrõl, ez kiemelten érvényes egyrészt a Microsoft operációs rendszerekre, másrészt azokra a gépekre, amelyekrõl a hálózat menedzsmentje, üzemeltetése folyik. Eredmény: Vírusvédett eszközök. Felelõs: Üzemeltetõ, csatlakozott/csatlakozandó szervezetek Gyakoriság: Szerverek, munkaállomások üzembe helyezésekor és utána folyamatosan. A vírusvédelmi eszközök karbantartása Feladat: – Minden az EKG-hoz csatlakozott szerver vagy munkaállomás üzemeltetõje (ez vagy a hálózat üzemeltetõje, vagy a csatlakozott szervezet) köteles gondoskodni a telepített vírusvédelmi eszközök folyamatos karbantartásáról. – Folyamatosan figyelemmel kell kísérni a vírusvédelmi eszközhöz megjelenõ frissítéseket (pl. vírus adatbázis aktualizálás) és azokat haladéktalanul telepíteni kell. – Folyamatosan figyelemmel kell kísérni a vírusvédelmi eszköz újabb verzióinak megjelenését. Új verzió esetén elemezni kell, hogy a verzióváltás milyen hatással járna, el kell dönteni, hogy kell-e verziót váltani, és amennyiben igen, úgy elõre kidolgozott ütemterv szerint végre kell hajtani. – A vírusvédelmi eszközök szállítóival kötött szerzõdésben ki kell kötni, hogy frissítések megjelenése esetén a szállító azt nyomban rendelkezésre bocsátja. Eredmény: Naprakész vírusvédelmi eszközök. Felelõs: Üzemeltetõ, csatlakozott szervezetek Gyakoriság: Folyamatosan. 2.5. Hálózat védelme Alábbiakban azok az intézkedések szerepelnek, melyek nem köthetõk egyértelmûen a szoftverekhez vagy a hardver eszközökhöz, hanem inkább a hálózat egészének védelmét szolgálják. 2.5.1. Rendelkezésre állás biztosítása Szolgáltatási szint megállapodások (SLA) Feladat: – A hálózatgazdának megfelelõ szolgáltatási szint megállapodásokat (SLA) kell kötnie az üzemeltetõvel és a hálózati kapcsolatokat biztosító távközlési szolgáltatókkal. Eredmény: Szolgáltatási szint megállapodások (SLA). Felelõs: Hálózatgazda Gyakoriság: Az üzemeltetési szerzõdés, illetve a szolgáltatási szerzõdések megkötésekor, megújításakor. Hálózati központok Feladat: – Az EKG üzembiztonságának szempontjából a hálózati központok kiesése jelentheti a legnagyobb problémát, ezért a hálózatgazdának gondoskodnia kell arról, hogy két, gyakorlatilag azonos üzemeltetési képességgel rendelkezõ hálózati központ legyen. – A hálózatgazdának gondoskodnia kell arról is, hogy létezzen olyan vidéki központ, mely ha csökkentett funkcionalitással is, de képes átvenni a hálózat üzemeltetési központjának a szerepét olyan esetben, amikor Budapest nagy területét érintõ katasztrófahelyzet következik be. – Amennyiben a hálózatgazda biztosítja az ehhez szükséges eszközöket és helyiségeket, úgy az üzemeltetõ feladata a központok megtervezése, kialakítása és üzembe helyezése. Eredmény: Nagyon megbízható hálózati struktúra. Felelõs: Hálózatgazda, üzemeltetõ Gyakoriság: Az anyagi források rendelkezésre állásától függõen. Redundáns hálózati elemek Feladat: – Az EKG rendelkezésre állási követelményei miatt a hálózat minden elemének redundánsnak kell lennie, nem lehet olyan eszköz vagy hálózati összeköttetés, ami egyedi hibapontnak (single point of failure) minõsül. – A redundancia mértékét a szerint kell megválasztani, hogy az adott hálózati elem kiesése a hálózat szolgáltatásának milyen mértékû kiesését veszélyezteti. – Lehetõség szerint a redundanciát úgy kell kialakítani, hogy az egymás kiváltására használt eszközök együtt csak nagyon kivételes esetekben sérülhessenek. Eredmény: Nagyon megbízható hálózati struktúra. Felelõs: Hálózatgazda, üzemeltetõ Gyakoriság: A hálózati elem üzembe állításakor, illetve a hálózat bõvítésekor. 2.5.2. Jogosultsági rendszer Jogosultságokra vonatkozó szabályok Feladat: – A jogosult személyek azonosításának egyértelmûnek kell lennie. – A jogosultságokat feladatra vonatkozóan kell meghatározni, és amint szükségtelenné válik haladéktalanul vissza kell vonni. – Az azonosítást és hitelesítést jelszóval vagy egyéb eszközökkel (smart card, token stb.) kell támogatni. – Jelszóhasználat esetén ki kell kötni a jelszavakra vonatkozó szabályokat (minimális hossz, minimális bonyolultság, ciklikusan változó jelszavak kiküszöbölése), és ezeket a jogosultsági rendszernek ki kell kényszerítenie. – Szabályozni kell tudni, hogy az egyes eszközökre (pl. router) milyen IP-címekrõl lehet bejelentkezni. – Egyéb azonosítást és hitelesítést támogató eszközök esetén meg kell határozni az azok használatára vonatkozó szabályokat (pl. nem átruházható, elvesztés esetén azonnal jelenteni kell, jelentés hiányában az okozott kárért az adott személyt terheli a felelõsség stb.). – A szabályokat rendszeresen felül kell vizsgálni és szükség esetén átalakítani. Eredmény: A jogosultsági rendszer kijátszásából eredõ kockázatok csökkenése. Felelõs: Üzemeltetõ, csatlakozott szervezetek Gyakoriság: Az informatikai biztonsági szabályzat, illetve a BSZ hatálybalépésével, majd félévente. Jogosult személyek és alkalmazások nyilvántartása Feladat: – Az üzemeltetõ köteles a jogosult személyek és alkalmazások nyilvántartására a kapott jogosultságokkal együtt. – A nyilvántartásnak naprakésznek kell lennie, minden változást azonnal át kell vezetni. A változásokat naplózni kell, a naplókat legalább 2 évig biztonságosan, lopástól és manipulációtól védett módon meg kell õrizni. – Lehetõség szerint minden jogosultságokkal kapcsolatos menedzsment feladatot központilag az üzemeltetõnek kell elvégeznie. Eredmény: Egyértelmû, naprakész jogosultság-nyilvántartás. Felelõs: Üzemeltetõ Gyakoriság: Folyamatosan. Jogosultságok kiadásának és visszavonásának folyamata és szabályai Feladat: – Jogosultságok kiadására és visszavonására a hálózatgazda jogosult, melyet utasítására az üzemeltetõ végez el, csatlakozott intézményeknek bármilyen ezzel kapcsolatos igényüket írásban kell jelezniük. – Jogosultságkérés esetén minden esetben meg kell vizsgálni annak indokoltságát, és ennek eredménye alapján kell meghozni az engedélyezési döntést. – Minden a hálózatban valamilyen szereppel bíró intézmény (csatlakozott intézmények, üzemeltetõ) haladéktalanul köteles tájékoztatni a hálózatgazdát, ha valamely személy vagy alkalmazás bármilyen jogosultságát vissza kell vonni (pl. dolgozó kilép, új munkakörbe kerül, alkalmazást lecserélik stb.). Ilyen esetben a hálózatgazda köteles azonnal intézkedni. Eredmény: Ellenõrzött jogosultság kiadás és visszavonás. Felelõs: Hálózatgazda, üzemeltetõ, csatlakozott intézmény Gyakoriság: Jogosultsági igény felléptekor vagy megszûnésekor. Jogosultságok felülvizsgálata Feladat: – Az üzemeltetõ köteles a jogosultságokat negyedévente felülvizsgálni, és mindazokat a jogosultságokat megszüntetni, melyek már nem indokoltak. – Jogosultság felülvizsgálat alapján történõ megvonásáról az adott intézményt elõzetesen írásban kell tájékoztatni. Eredmény: Naprakész, indokolt jogosultságok. Felelõs: Üzemeltetõ Gyakoriság: Negyedévente. Azonosítási és hitelesítési kísérletek naplózása Feladat: – Mind a sikeres, mind a sikertelen azonosítási és hitelesítési kísérleteket naplózni kell. – A naplófájlok 3 hónap elteltével archiválhatók, de az archivált állományokat legalább 2 évig biztonságosan, lopás és manipulációtól védve meg kell õrizni. – A rendszerben lévõ naplóállományokhoz csak adminisztrátori jogosultsággal rendelkezõ személyek, illetve a biztonsági felügyelõk férhetnek hozzá. – A naplófájlokat rendszeresen, legalább naponta fel kell dolgozni (ezt a tevékenységet mindenképpen érdemes megfelelõ automatikus eszközökkel segíteni), és amennyiben szükséges, úgy haladéktalanul intézkedni kell a jogosultságok korlátozásáról, visszavonásáról vagy a rendszer biztonságának fokozásáról. Eredmény: Ismert és minden jogosult által elfogadott eljárásrend. Felelõs: Hálózatgazda Gyakoriság: Az informatikai biztonsági szabályzat hatálybalépésekor, majd ezt követõen évente felülvizsgálva. Eredménytelen azonosítás, illetve hitelesítés esetén elvégzendõ intézkedések rögzítése Feladat: – Meg kell határozni, hogy eredménytelen azonosítás, illetve hitelesítés esetén milyen eljárásrendet kell követni (pl. érvénytelen jelszó vagy felhasználói név beírása után maximum háromszor újra próbálkozhat, ha harmadikra sem sikerül, akkor fél órára zárolódnak a jogosultságai és a rendszer üzenetet küld az adminisztrátornak). – Az eljárásrendet írásban kell rögzíteni és minden jogosultsággal rendelkezõ személynek vagy alkalmazás felelõsének alkalmaznia kell, ellenkezõ esetben elveszíti a jogosultságait. – Az eljárásrendet évente felül kell vizsgálni és szükség esetén módosítani. Eredmény: Ismert és minden jogosult által elfogadott eljárásrend. Felelõs: Hálózatgazda Gyakoriság: Az informatikai biztonsági szabályzat hatálybalépésekor, majd ezt követõen évente felülvizsgálva. 2.5.3. MPLS VPN VPN-csoportok kialakítása Feladat: – Az EKG tagjai közötti biztonságos és garantált sávszélességû kommunikáció miatt a hálózatban VPN-kapcsolatokat szükséges kiépíteni. Az intézményeket kapcsolatok jellegétõl függõen csoportokba javasolt bontani. A VPN-csoportokat meg kell határozni, és a már csatlakozott intézményeket be kell sorolni ezekbe a kategóriákba. – Meg kell oldani, hogy egy intézmény több VPN-csoportba is tartozhasson. – Ki kell dolgozni a VPN-használat szabályzatát, amely garantálja, hogy több csoportba is tartozó felhasználó révén az érintett VPN-csoportok nem válnak eggyé. A szabályzatot minden érintetthez el kell juttatni. Eredmény: Biztonságos, VPN-en keresztül történõ kommunikáció. Felelõs: Hálózatgazda Gyakoriság: VPN-ek kialakítása elõtt. Csatlakozó intézmények VPN-csoportba való besorolása, átsorolása Feladat: – Az újonnan csatlakozó intézmények valamelyik VPN-csoportba történõ besorolása. – A már csatlakozott intézmény kérésére más VPN-csoportba történõ átsorolása, illetve hozzáadása. Eredmény: Biztonságos, VPN-en keresztül történõ kommunikáció. Felelõs: Hálózatgazda Gyakoriság: Csatlakozáskor, illetve intézmény igénye esetén. Egy VPN-csoport kiesése nem érintheti más VPN-csoport mûködését Feladat: – Amennyiben valamelyik VPN-csoport tevékenységét korlátozni kell (pl. az adott VPN-csoportba tartozó intézmények valamelyikét célzott spam támadás éri), úgy gondoskodni kell arról, hogy ez a többi csoport mûködését csak a lehetõ legkevésbé zavarja. Eredmény: Biztonságosan szeparált és egymástól független VPN-ek. Felelõs: Üzemeltetõ Gyakoriság: VPN-csoport mûködésképtelensége vagy korlátozásának szükségessége esetén. Külsõ VPN-kapcsolatok engedélyezésének vizsgálata Feladat: – Az üzemeltetés alatt nagy valószínûséggel elõfordulnak olyan esetek a jövõben, hogy az EKG-hoz csatlakozott intézmény külsõ, nem EKG-s IP-címmel kíván VPN-kapcsolatot nyitni. Ilyen esetben erre az adott intézménynek írásban kell engedélyt kérnie a hálózatgazdától, akinek az üzemeltetõ segítségével meg kell vizsgálnia az adott kapcsolat veszélyeit. A kockázati szint figyelembevételével kell az engedélyezési döntést meghozni. – Engedélyezése esetén az érintett intézménytõl igényelni kell a kapcsolat logolását, a logok archiválását és az üzemeltetõnek való átadását. – Az üzemeltetõ köteles a kapott log fájlokat rendszeresen auditálni és az üzembiztonságot veszélyeztetõ esemény esetén a kapcsolatot azonnal lezárni. – Ilyen kapcsolatból származó kár esetén a felelõsség a kapcsolatot igénylõ intézményt terheli. Eredmény: Az intézmény oldaláról logolt kapcsolat, melyet az igénylési adminisztráció és a felelõsség miatt valószínûleg megfontoltabban kér az intézmény. Felelõs: Hálózatgazda az engedélyezésért, üzemeltetõ a felügyeletért Gyakoriság: Külsõ VPN-kapcsolat igénylése esetén. 2.5.4. IP VPN IP VPN-ek használata Feladat: – A csatlakozott szervezeteknek ajánlott IP VPN-ek kialakítása, mellyel saját tevékenységüket is még biztonságosabbá tehetik. – IP VPN-ek kódolt adatcsomagjainak kicsomagolására az EKG határvédelmi tûzfalán nincs lehetõség, így azok szûrésérõl a csatlakozott szervezeteknek kell gondoskodniuk. Ezért minden ebbõl eredõ kár az adott intézményt terheli. Eredmény: Intézményi IP VPN-ek. Felelõs: Csatlakozott szervezetek Gyakoriság: Csatlakozáskor vagy erre vonatkozó igény esetén. 2.5.5. Tûzfalakra, védelmi intézkedésekre vonatkozó követelmények Határvédelmi tûzfalak felállítása Feladat: – Az EKG üzembiztonsága megköveteli, hogy hálózati forgalmának zavartalanságát többszintû határvédelmi (a gerinchálózat az internet felé való védelme, amely az üzembiztonságot védi, de a rajta átfolyó adatmennyiség adatbiztonságáért már nem felel) tûzfalrendszer védje. – A felállítandó tûzfalrendszer megtervezésérõl, méretezésérõl, felállításáról és karbantartásáról az üzemeltetõnek kell gondoskodnia. Eredmény: Az EKG tûzfalakkal védett mûködése. Felelõs: Üzemeltetõ Gyakoriság: A hálózat kiépítésekor. Tûzfalak felügyelete és karbantartása Feladat: – Az üzemeltetõnek gondoskodnia kell a tûzfalak zavartalan üzemelésérõl. – A tûzfalak konfigurációját idõszakosan felül kell vizsgálni, és szükség esetén el kell végezni a megfelelõ változtatásokat. A változtatást minden esetben dokumentálni kell, megadva az okot és tényleges változásokat. A jegyzõkönyvet legalább 2 évig biztonságosan, lopástól és manipulációtól védetten meg kell õrizni. – A tûzfalak szállítóival kötött szerzõdésben ki kell kötni, hogy bármely, a tûzfalakat érintõ, nem az üzemeltetésbõl fakadó hiba esetén köteles annak haladéktalan elhárítására. – A tûzfalaknak minden kapcsolatot naplózniuk kell, a naplófájlokat archiválni kell és legalább 2 évig biztonságosan, lopástól és manipulációtól védetten meg kell õrizni. – A tûzfalak naplófájljait az üzemeltetõnek folyamatosan auditálnia kell. Eredmény: Naprakész, felügyelt tûzfalrendszer. Felelõs: Üzemeltetõ Gyakoriság: Felülvizsgálat negyedévente, illetve betörés esetén; naplófájlok auditja legalább hetente. Intézmény adott portjának megnyitása Feladat: – Amennyiben valamilyen csatlakozott intézmény tevékenységéhez a tûzfalon egy új portot akar megnyittatni, úgy azt írásban a hálózatgazdával kell engedélyeztetni. – A hálózatgazda az üzemeltetõ segítségével megvizsgálja, hogy a kérvényezett port megnyitása milyen kockázatokat rejt magában. A vizsgálatról írásos jegyzõkönyvet kell készíteni, melyet legalább 2 évig biztonságos helyen, lopástól és manipulációtól védett módon meg kell õrizni. A kockázati szinttõl függõen engedélyezhetõ a port megnyitása. – Az üzemeltetõ negyedévente köteles felülvizsgálni a megnyitott portokat. Nem használt vagy veszélyforrást jelentõ nyitott portok esetén kezdeményezni kell azok lezárását, amit a hálózatgazda hagy jóvá és az üzemeltetõ végez el. Ilyen esetben elõzetesen írásban kell az adott intézményt értesíteni. Eredmény: Felügyelt és ellenõrzött port megnyitások. Felelõs: Csatlakozott intézmény, hálózatgazda, üzemeltetõ Gyakoriság: Port megnyitás kérésekor, illetve a felülvizsgálat negyedévente. 2.5.6. Csatlakozott szervezetekre vonatkozó szabályok Csatlakozó intézmény egyéb internetkapcsolatainak megszüntetése Feladat: – Az EKG egyik legjelentõsebb veszélyforrása az, hogy a csatlakozó intézmények oldaláról érkezik támadás – azok internetes hálózatának nem megfelelõ védelme miatt. Ezért az EKG-ra történõ csatlakozás alapfeltétele (szerzõdésben rögzítve), hogy a kapcsolódó intézmény az EKG-ra csatlakozó számítógépeivel, illetve az e számítógépekbõl álló hálózatával nem kapcsolódhat más külsõ hálózatra. – Szerzõdésben szükséges szabályozni, hogy a csatlakozó intézmény felelõs az õ oldaláról okozott támadásokért és károkért, legyen az belsõ (az intézmény alkalmazottjától érkezõ) vagy külsõ (az intézmény egyéb hálózati kapcsolatából eredõ) támadás. Eredmény: Biztonságosan üzemeltethetõ hálózat. Felelõs: Hálózatgazda Gyakoriság: Csatlakozás esetén. Csatlakozó intézmény routerének felügyelete Feladat: – A csatlakozó vidéki intézmények nagy száma miatt törekedni kell arra, hogy a csatlakozás minden igényelt kapcsolódási ponton megfelelõ router meglétéhez legyen kötve, amelyre az üzemeltetõnek betekintési és menedzselési jogokat kell adni. – Ha a csatlakozó szervezet számára a szükséges routereket az EKG bocsátja rendelkezésre, úgy ezek karbantartása és felügyelete teljes mértékben az üzemeltetõ feladata, az adott intézmény a routerhez semmilyen jogosultsággal nem rendelkezhet. Eredmény: Üzemeltetõ felügyelete alatt álló routerek. Felelõs: Felügyeletért az üzemeltetõ, a betekintési jogok adásáért a hálózatgazda. Gyakoriság: Csatlakozás esetén. Csatlakozó intézmény kapcsolattartóinak megnevezése Feladat: – A csatlakozó intézményektõl a szerzõdés megkötésekor be kell kérni azokat az adatokat, amelyek meghibásodás esetén lehetnek fontosak az EKG üzemeltetésének szempontjából: kapcsolattartók megnevezése (informatikai vezetõ, illetve technikai szakember), amennyiben a kapcsolat EKG kezelésû eszközzel történik (nem valamely szolgáltató biztosítja a kapcsolatot a megyei alközpontig) pontosan hol helyezkednek el az EKG-hoz kapcsolódó eszközök, klimatizációs lehetõségek, tûzjelzõ és oltókészülék helye, bejutási lehetõségek adminisztrációja. – Amennyiben ezek az adatok megváltoznak, úgy az intézménynek tájékoztatási kötelezettsége legyen az üzemeltetõ felé. Eredmény: A csatlakozott intézmény fõbb – üzemeltetés szempontjából lényeges – adatai. Felelõs: Hálózatgazda, üzemeltetõ Gyakoriság: Csatlakozás, illetve valamely adat megváltozása esetén. 2.5.7. Hálózat felügyelete Hálózati események felügyelete Feladat: – Az üzemeltetõ köteles folyamatos (7×24 órás) hálózati felügyeletet biztosítani. – A hálózat felügyelete magába foglalja a hálózathoz tartozó minden eszköz (amennyiben erre lehetõség van) folyamatos monitorozását, a különbözõ hálózati események figyelemmel kísérését (pl. terhelések nyomon követése, esetleges kiesések felismerése stb.), azok naplózását, illetve szükség szerint beavatkozást. – A felügyeletet lehetõség szerint a hálózat minél nagyobb részére kiterjedõ menedzsment eszközzel kell megtámogatni. Eredmény: Felügyelt hálózat. Felelõs: Üzemeltetõ Gyakoriság: Folyamatosan. 2.5.8. Rendhagyó (rendkívüli) események jelentése, kezelése Biztonsági események kezelése Feladat: – Üzembiztonságot befolyásoló esemény észlelése történhet a hálózat felügyelet által, illetve felhasználói bejelentésre. – Mindkét esetben haladéktalanul meg kell kezdeni az esemény hatásainak csökkentését és magának az eseménynek az elemzését. – Az elemzés eredményét dokumentálni kell, a jegyzõkönyvet legalább 5 évig biztonságosan, lopástól és manipulációtól védett módon meg kell õrizni. – Az elemzés eredményét felhasználva el kell dönteni, hogy milyen módon kell a hálózatba beavatkozni, az esemény kivédéséhez és az okozott kár minimalizálásához. Ennek megfelelõen ki kell alakítani egy akciótervet. – A kialakított akciótervet végre kell hajtani folyamatosan ellenõrizve, hogy közben a hálózatban nem keletkeznek-e újabb biztonságot befolyásoló események. Eredmény: Kezelt biztonsági események. Felelõs: Üzemeltetõ Gyakoriság: Biztonsági esemény bekövetkeztekor. Incidens menedzsment Feladat: – Incidensnek minõsül bármi, ami arra utal, hogy a hálózat nem üzemszerûen, az elvárt módon mûködik. – Incidens észlelése történhet a hálózat felügyelet által, illetve felhasználói bejelentésre. – Mindkét esetben az incidenst az üzemeltetõ erre a célra használt rendszerében rögzíteni kell az összes felderítést és elhárítást elõsegíthetõ adattal együtt, majd haladéktalanul meg kell kezdeni az esemény hatásainak csökkentését és magának az eseménynek az elemzését. – Az elemzés eredményét dokumentálni kell, a jegyzõkönyvet legalább 5 évig biztonságosan, lopástól és manipulációtól védett módon meg kell õrizni. – Az elemzés eredményét felhasználva el kell dönteni, hogy milyen módon kell a hálózatba beavatkozni, az esemény kivédéséhez és az okozott kár minimalizálásához. Ennek megfelelõen ki kell alakítani egy akciótervet. – A kialakított akciótervet végre kell hajtani folyamatosan ellenõrizve, hogy közben a hálózatban nem keletkeznek-e újabb biztonságot befolyásoló események. – Az üzemeltetõ incidens követõ rendszerének képesnek kell lennie az incidensek életciklusának nyomon követésére, a korábbi incidensek közötti keresés támogatására, a problémák eszkalálására stb. Eredmény: Kialakult incidenskezelési folyamat, hálózati problémák gyors, szakszerû megoldása. Felelõs: Üzemeltetõ Gyakoriság: Incidens bekövetkeztekor. Nagy felhasználószámú intézmény csatlakozása Feladat: – Amennyiben nagy felhasználószámú intézmény csatlakozik az EKG-hoz, úgy a hálózatgazda értesítse az üzemeltetõt, hogy az fel tudjon készülni a várható terhelésnövekedésre. Ilyen esetben eszközbõvítések válhatnak szükségessé. Eredmény: Nagyobb intézmény csatlakozása sem okoz negatív változást az üzemeltetés biztonságában. Felelõs: Hálózatgazda Gyakoriság: Nagy felhasználószámú intézmény csatlakozásakor. 3. Záró rendelkezések 3.1. A biztonsági szabályzat bevezetése, oktatása Az üzemeltetõi biztonsági szabályzatot hatálybalépése elõtt mind a hálózatgazdának, mind az üzemeltetõnek el kell fogadnia. A csatlakozott szervezet biztonsági szabályzatát az EKG biztonsági felelõse véleményezi, és nem megfelelõ szabályozás esetén a hálózatgazda jogosult a csatlakozást felfüggeszteni a szabályozás (illetve a probléma) korrekciójáig. A hatálybalépés elõtt minden érintett személyt tájékoztatásban kell részesíteni. Ehhez szerepekre (pl. rendszeradminisztrátorok, hálózati mérnökök stb.) szabott tájékoztató anyagokat célszerû készíteni, ezáltal lehetõvé téve, hogy mindenki tisztában legyen a saját feladatának biztonsági vonzataival. Mindazok esetében, akik a hálózat üzembiztonságának szempontjából jelentõs feladattal (pl. biztonsági vezetõ, biztonsági felügyelõ, rendszeradminisztrátorok, üzemeltetési vezetõ stb.) bírnak, a tájékoztatást (oktatást) számon kérhetõ módon kell végrehajtani, és az elsajátított ismeret szintjét ellenõrizni kell. A hatálybalépés elõtt ki kell dolgozni a biztonsági szabályzat betartásához szükséges feltételek megteremtését célzó akciótervet, pontos feladatokkal, határidõkkel és felelõsökkel. Ezt az akciótervet a hatálybalépés elõtt (illetve a hatálybalépést követõen a hálózatgazda által meghatározott türelmi idõn belül) végre kell hajtani, amit a hálózatgazdának felügyelnie kell. 3.2. A biztonsági szabályzat hatálybalépése A biztonsági szabályzat hatálybalépése a csatlakozás idõpontja, illetve a korábban csatlakozott szervezetek esetében a jogszabályban meghatározott idõpont. A csatlakozó szervezet biztonsági szabályzata kizárólag akkor léphet hatályba, ha a végrehajtásához szükséges minden alapfeltétel vagy fennáll, vagy meghatározásra került a teljesítés határideje. 3.3. A biztonsági szabályzattól való eltérés rendje A biztonsági szabályzattól csak rendkívül indokolt esetben, a hálózatgazda jóváhagyásával és elõre meghatározott ideig lehet eltérni. Amennyiben a szabályzat betartása valami okból nem lehetséges, úgy ezt írásban jelezni kell a hálózatgazda felé. A hálózatgazdának ilyen esetben az üzemeltetõ segítségével meg kell vizsgálnia, hogy a kérés indokolt-e, létezik-e egyéb megoldás, amivel a probléma áthidalható, illetve a kérés jóváhagyása milyen kockázatokat rejt magában. A vizsgálat eredményét írásban dokumentálni kell (a jegyzõkönyvet legalább 5 évig, biztonságosan, lopástól és manipulációtól védett módon meg kell õrizni). Amennyiben a vizsgálat alapján a kérést a hálózatgazda jóváhagyja, úgy azt is meg kell határoznia, hogy a felmentés meddig állhat fent. Mindezeket jegyzõkönyvezni kell (a jegyzõkönyvet legalább 5 évig, biztonságosan, lopástól és manipulációtól védett módon meg kell õrizni). Jóváhagyott szabályzattól való eltérés esetén az érintettek kötelesek ezt az állapotot a meghatározott határidõ leteltével megszüntetni. A biztonsági szabály véletlen megsértése esetén, annak észlelését követõen az érintettek kötelesek tájékoztatni errõl a helyzetrõl a hálózatgazdát, illetve kötelesek haladéktalanul megkezdeni ennek az állapotnak a felszámolását. Amennyiben az EKG üzembiztonsága ezt megköveteli, úgy a szabálysértés megszüntetéséig a hálózatgazdának joga van a hálózat mûködõképességének fenntartása érdekében az érintettek hálózati kapcsolatát felfüggeszteni. 3.4. A biztonsági szabályzat aktualizálásának, kiegészítésének rendje A biztonságiszabályzatot(ideértve az IBSz-t is) legalábbévente felül kellvizsgálni,és gondoskodnikellszükségszerinti módosításáról, kiegészítésérõl. A hálózati rendszer jelentõs változása esetén a felülvizsgálatot soron kívül el kell végezni. A biztonsági szabályzat módosításainak bevezetésére és hatályba léptetésére a 3.1. és a 3.2. alfejezetekben leírtak érvényesek. A szabályzat kiegészítésére, módosítására az üzemeltetõ és a felhasználók közvetlenül tehetnek javaslatot a hálózatgazdának. A hálózatgazda a módosítás elõtt kikéri az üzemeltetõ és az informatikai biztonsági felügyelõ véleményét. Az üzemeltetõi biztonsági szabályzat visszavont rendelkezése esetén a hálózatgazdának meg kell határozni a hatályvesztés pontos idõpontját, és errõl minden érintettet tájékoztatni kell. A visszavont szabályokat archiválni kell, dokumentálva az okokat, a visszavonás kezdeményezõjét és jóváhagyóját, valamint idejét.

Source: https://magyarkozlony.hu/hivatalos-lapok/ecb4451b97255cd5b4e0e34e49810f4693f6ffe2/dokumentumok/0580a50ff1a9e31b0ee77b7a32cd98b734861afe/letoltes